ઓટો ડેસ્કઃ ભારતમાં ટૂંક સમયમાં લોન્ચ થનારી Royal Enfield Continental GT 650એ અમેરિકામાં Bonneville Salt Flatsમાં 150 માઇલ્સ(241.40 કિ.મી. પ્રતિ કલાક)ની ટોપ સ્પીડ હાંસલ કરી છે. સોલ્ટ ફ્લેટ્સમાં 20 વાર ચલાવવામાં આવી હોવા છતાં Continental GT 650ની એવરેજ સ્પીડ 150 માઇલ્સ રહી. આ વાતની જાણકારી રોયલ એનફિલ્ડના એમડી સિદ્ધાર્થ લાલે સોશિયલ મીડિયા પર જાણકારી આપી છે. જોકે, આ રેકોર્ડને હજું ઔપચારિક FIM સર્ટિફિકેટ આપવાનું બાકી છે. ખાસ વાત એ છેકે આ મોડિફાઇડ Continental GT 650ને 18 વર્ષની કાયલા રિવાસે ચલાવી. જેના નામે 12 વિશ્વ રેકોર્ડ છે.